《重游升元归寄陈道士》
元代·任士林

独往有所适，重来兴未穷。苍云山色外，晴日树声中。

世亦思遐举，吾方抱屡空。平生司马约，回首起玄风。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。